న్యూఢిల్లీ:  ఆల్ ఇండియా రేడియోలో ప్రయోగాత్మకంగా మోదీ ప్రతి నెలా ప్రసంగిస్తున్న 'మన్ కీ బాత్' కార్యక్రమం మంచి పాపులారిటీ తెచ్చుకుంది. మోదీ చేసిన ప్రసంగాలు, ఆయన ప్రస్తావించిన సామాజిక అంశాలతో కూడిన 'మన్ కీ బాత్-ఎ సోషల్ రివల్యూషన్ ఆన్ రేడియా' పుస్తకాన్ని రాష్ట్రపతి భవన్లో శుక్రవారంనాడు ఆవిష్కరించారు. దీనితో పాటు 'మార్చింగ్ విత్ ఎ బిలియన్-అనలైజింగ్ నరేంద్ర మోదీస్ గవర్నమెంట్ ఎట్ మిడ్ టర్మ్' అనే పుస్తకావిష్కరణ జరిగింది. ఈ రెండు పుస్తకాల తొలి ప్రతిని భారత రాష్ట్రపతి ప్రణబ్ ముఖర్జీ అందుకున్నారు. లోక్సభ స్పీకర్ సుమిత్రా మహాజన్ ఈ పుస్తకాలను ఆవిష్కరించగా, ఉపరాష్ట్రపతి హమీద్ అన్సారీ, ఆర్థిక, రక్షణ శాఖ మంత్రి అరుణ్జైట్లీ, తదితర ప్రముఖులు హాజరయ్యారు. పుస్తకాల ఆవిష్కరణ సందర్భంగా ప్రణబ్ ముఖర్జీ మాట్లాడుతూ, ప్రధాని నరేంద్ర మోదీ మంచి వక్త అని, దేశానికి, ఆర్థిక వ్యవస్థకు కొత్త దిశానిర్దేశం చేశారని ప్రశంసించారు. మూడేళ్ల పాలనలో ప్రధాని కొన్ని మహత్తర నిర్ణయాలు తీసుకున్నారని అన్నారు. దేశ ప్రజలను ఉద్దేశించి 'మన్ కీ బాత్' ప్రసంగంలో ఆయన ఎంచుకున్న అంశాలు ప్రాధాన్యత కలిగినవే కాకుండా, లక్షలాది మంది భారతీయులపై ప్రభావం చూపాయని అన్నారు. 'ఒకటి మాత్రం స్పష్టంగా కనిపిస్తుంది. మన  రాష్ట్రపతులు, ప్రధానులంతా మంచి వక్తలే కావడం విశేషం' అని ప్రణబ్ అన్నారు. రెండు పుస్తకాల్లోని సారాంశం, యోగ్యతలను బట్టి వీటికి విస్తృతమైన రీడర్షిప్ లభిస్తుందని ఆశిస్తున్నట్టు చెప్పారు. 'మన్ కీ బాత్' పుస్తకాన్ని రాజేష్ జైన్ సంకలనం చేశారు. 'మార్చింగ్ విత్ ఎ బిలియన్' పుస్తకాన్ని ప్రముఖ జర్నిలిస్టు ఉదయ్ మహుర్కర్ రచించారు.
newdhilly:  al india radiolo prayogaatmakamgaa modii prati nela prasangistunna 'man kee bath' kaaryakramam manchi papularity tecchukundi. modii chesina prasangaalu, aayana prastaavinchina saamaajika amsaalatoe kuudina 'man kee bath-e soshal revalution aan radia' pustakaanni rashtrapati bhavanlo sukravaaramnaadu aavishkarinchaaru. deenitho paatu 'marching vith e billian-analising narendra modis governament ett mid turm' ane pustakaavishkarana jarigindi. ee rendu pustakaala toli pratini bhaarata rashtrapati pranab mukharji andukunnaru. loksabha speaker sumitra mahajan ee pustakaalanu aavishkarinchagaa, uparaashtrapati hameed ansari, aardhika, rakshana saakha mantri arunjaitli, taditara pramukhulu haajarayyaaru. pustakaala aavishkarana sandarbhamgaa pranab mukharji maatlaadutuu, pradhaani narendra modii manchi vakta ani, deshaniki, aardhika vyavasthaku kotta disanirdesam chesarani prasamsinchaaru. moodella paalanalo pradhaani konni mahattara nirnayaalu teesukunnaarani annaru. desha prajalanu uddesinchi 'man kee bath' prasangamlo aayana enchukunna amsaalu praadhaanyata kaliginave kakunda, lakshalaadi mandi bhaaratheeyulapai prabhaavam chuupaayani annaru. 'okati maatram spashtamgaa kanipistundi. mana  raashtrapatulu, pradhaanulantaa manchi vaktale kaavadam visesham' ani pranab annaru. rendu pustakaalloni saaraamsam, yogyatalanu batti veetiki vistrutamaina redership labhistundani aasistunnattu cheppaaru. 'man kee bath' pustakaanni rajesh jain sankalanam chesaru. 'marching vith e billian' pustakaanni pramukha jarnilistu uday mahurkar rachinchaaru.